Diari Oficial de la Generalitat Valenciana


Sumari del DOGV 5374, del 25-10-2006 (2006/12258)

ORDE de 19 d'octubre de 2006, de la Conselleria d'Empresa, Universitat i Ciència, per la qual es modifica l'Orde de 29 de desembre de 2005, de la mateixa Conselleria, per la qual es regulen les ajudes en matèria d'internacionalització i promoció comercial per a l'exercici 2006, amb vista a impulsar les accions previstes en els plans de competitivitat empresarials, així com l'Orde de 29 de maig de 2006, de la Conselleria d'Empresa, Universitat i Ciència, per la qual es fan públiques les línies de crèdit i l'import global màxim destinat a la concessió de les mencionades ajudes.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5374

Data del DOGV
:   25-10-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/12203


Data del document
:   19-10-2006

Organisme emissor
:   Conselleria d'Empresa, Universitat i Ciència

Tipus de document
:   Ordre

Correcció d'errades

Anàlisi jurídica

 Descriptors 

:   * ajuda pública
    * promoció del comerç
    * suport econòmic
    * promoció comercial
    * mitjana empresa
    * ajuda a les empreses
    * organització patronal
    * societat sense fins de lucre
    * comerç exterior
    * petita empresa

ORDE de 19 d'octubre de 2006, de la Conselleria d'Empresa, Universitat i Ciència, per la qual es modifica l'Orde de 29 de desembre de 2005, de la mateixa Conselleria, per la qual es regulen les ajudes en matèria d'internacionalització i promoció comercial per a l'exercici 2006, amb vista a impulsar les accions previstes en els plans de competitivitat empresarials, així com l'Orde de 29 de maig de 2006, de la Conselleria d'Empresa, Universitat i Ciència, per la qual es fan públiques les línies de crèdit i l'import global màxim destinat a la concessió de les mencionades ajudes. [2006/12025]  
L'estratègia d'impuls a la competitivitat dels sectors emergents i consolidats de la Comunitat Valenciana portada a cap per la Conselleria d'Empresa, Universitat i Ciència, amb la participació directa dels principals representants empresarials de cada activitat industrial, ha comportat la definició dels Plans de Competitivitat de l'Empresa Valenciana, que proposen un conjunt estructurat i quantificat de mesures per a avançar en els àmbits d'actuació sobre els quals cal incidir de manera prioritzada per a facilitar i garantir el futur desenvolupament dels sectors més sensibles o de major potencial de la nostra comunitat.  
Els plans donen especial transcendència, en estos moments d'extraordinària pressió de la competència internacional, a les actuacions encaminades a reforçar el posicionament en els mercats de les nostres empreses i sectors, tant nacional com internacional, i això a través d'accions molt especifiques i estratègiques, gestionades fonamentalment de forma col·lectiva i orientades al domini i la conquesta de nous mercats amb tècniques de distribució noves, màrqueting avançat, campanyes de comunicació i promoció selectives i altres accions singulars a mida dels sectors del tèxtil, calçat/components/pells adobades, joguet, ceràmic, metall/il·luminació, moble/fusta, agroalimentari, plàstic, químic, àrids/pedra natural, construcció, arts gràfiques, aqüicultura, audiovisual, moda, biomedicina, sociosanitari, energies renovables i altres que, per la seua especial rellevància, pogueren preveure's.  
Per a impulsar estes actuacions especials d'enfortiment dels mercats identificades en els plans de competitivitat, consensuades amb els sectors i encaminades a l'impuls empresarial en els àmbits de la comercialització, es considera oportú introduir en la convocatòria d'ajudes en matèria d'internacionalització i promoció comercial, en la qual l'Institut Valencià de l'Exportació actua com a entitat col·laboradora, una modificació destinada a incloure accions subvencionables relacionades amb els sectors inclosos en els plans.  
Per això i en virtut de les facultats que m'atorguen els articles 35 de la Llei 5/1983, de 30 de desembre, del Govern Valencià, i 47 del Text Refós de la Llei d'Hisenda Pública de la Generalitat,  
ORDENE  
Article primer  
Es modifica l'article 14 de l'Orde de 29 de desembre de 2005, de la Conselleria d'Empresa, Universitat i Ciència, per la qual es regulen les ajudes en matèria d'internacionalització i promoció comercial per a l'exercici 2006, mitjançant l'addició d'un nou apartat 3) que quedaria redactat com seguix: (els actuals apartats 3, 4, 5 i 6 passen a ser apartats 4, 5, 6 i 7)   
.3) Participació agrupada en certàmens firals internacionals que tinguen lloc en el territori nacional d'interés per als sectors identificats en els Plans de Competitivitat de l'Empresa Valenciana (tèxtil, calçat/components/pells adobades, joguet, ceràmic, metall/il·luminació, moble/fusta, agroalimentari, plàstic, químic, àrids/pedra natural, construcció, logística/transport, informàtica, arts gràfiques, aqüicultura, audiovisual, moda, biomedicina, sociosanitari i energies renovables), l'objectiu dels quals siga l'atracció de compradors o prescriptors forans, potencials demandants directes de productes valencians, així com d'aquells professionals que per raó de la seua activitat puguen influir-ne en la comercialització.  
Podran tenir la consideració de despeses subvencionables les que seguidament s'assenyalen:  
a) Contractació d'espai, decoració i modulació de l'estand per part de l'associació o cambra de comerç.  
b) Contractació de l'espai, decoració i modulació de l'estand per part de les empreses participants.   
c) Publicitat i material de promoció que tinga relació directa amb la participació en la fira de l'associació, cambra de comerç o empreses.  
d) Desplaçament i allotjament dels representants de l'associació o cambra de comerç que es desplacen, fins al límit del 50 per cent de les despeses generades per estos conceptes.  
e) Desplaçament i allotjament del representant de cada una de les empreses participants en la fira, fins al límit del 50 per cent de les despeses generades per estos conceptes.  
f) Transport de mostres contractat per l'associació o cambra de comerç.  
g) Transport de mostres contractat per l'empresa participant.  
h) Contractació d'hostesses o intèrprets per part de l'associació o cambra de comerç.  
i) Contractació d'hostesses o intèrprets per part de les empreses participants.  
j) Altres despeses de participació en la fira de l'associació o cambra de comerç i empreses, que segons el criteri de l'IVEX, siguen necessàries. La resolució serà motivada..  
Article segon  
Es modifica l'article 27 de l'Orde de 29 de desembre de 2005, de la Conselleria d'Empresa, Universitat i Ciència, per la qual es regulen les ajudes en matèria d'internacionalització i promoció comercial per a l'exercici 2006, mitjançant l'addició de dos apartats c) i d) en el paràgraf 1 i un paràgraf 2, que queden redactats com seguix:  
.c) En la creació o desenvolupament de xarxes i/o plataformes logístiques de distribució.   
d) En la implantació comercial a través de filials i sucursals en mercats exteriors, sempre que la participació de l'empresa valenciana en la filial o sucursal siga superior al 50%.  
2. Les ajudes previstes en els apartats c) i d) afectaran exclusivament les empreses de sectors previstos en els Plans de Competitivitat de l'Empresa Valenciana (tèxtil, calçat/components/pells adobades, joguet, ceràmic, metall/il·luminació, moble/fusta, agroalimentari, plàstic, químic, àrids/pedra natural, construcció, logística/transport, informàtica, arts gràfiques, aqüicultura, audiovisual, moda, biomedicina, sociosanitari i energies renovables)..  
Article tercer  
Es modifica l'article 28 de l'Orde de 29 de desembre de 2005, de la Conselleria d'Empresa, Universitat i Ciència, per la qual es regulen les ajudes en matèria d'internacionalització i promoció comercial per a l'exercici 2006, tot afegint dos nous apartats 3 i 4 i passant els actuals 3 i 4 a ser 5 i 6, que queden redactats com seguix:  
.3. Podran concedir-se subvencions per a finançar les despeses relatives a les accions previstes en l'article 27c) i que seguidament s'indiquen:  
a) Despeses de lloguer d'oficines, magatzems o locals destinats a l'emmagatzematge i la distribució de productes en el mercat de destinació.  
b) Honoraris de professionals contractats en el país de destinació, destinats a la posada en marxa i el desenvolupament del projecte logístic.  
4. Podran concedir-se subvencions per a finançar les despeses relatives a les accions previstes en l'article 27 d) i que seguidament s'indiquen:  
a) Despeses jurídiques i notarials relatives a la constitució de l'empresa, honoraris de professionals, lloguers, material d'oficina, comunicacions, subministraments i assegurances.  
b) Honoraris d'assessors externs.  
c) Despeses de defensa jurídica de marca i homologació.  
d) Honoraris de professionals contractats en el país de destinació per a desenvolupar qualsevol projecte d'internacionalització de l'empresa o entitat en el mercat o mercats d'actuació..  
Article quart  
El termini per a la presentació de sol·licituds per a les accions previstes en la present orde serà de deu dies, comptats des de l'endemà de la seua publicació en el Diari Oficial de la Generalitat.   
Disposicions addicionals  
Primera  
S'obri nou termini per a l'ampliació dels plans sectorials i de promoció exterior previstos en l'article 15 de l'Orde de 29 de desembre de 2005, de la Conselleria d'Empresa, Universitat i Ciència, per la qual es regulen les ajudes en matèria d'internacionalització i promoció comercial per a l'exercici 2006, amb les actuacions previstes en l'article primer de la present orde, que serà de deu dies hàbils, comptats des de l'endemà de la publicació d'esta orde en el Diari Oficial de la Generalitat. En el mateix termini es presentaran les sol·licituds individuals per a cada una de les accions programades, sense necessitat d'esperar l'aprovació del pla sectorial o de promoció exterior.  
Segona   
De conformitat amb el que s'ha establit en la Llei 15/2005, de 26 de desembre, de Pressupostos de la Generalitat per a l'exercici 2006, les ajudes previstes en la present orde es finançaran a càrrec del programa 762.10, línia T0150 .Suport i promoció de productes de la Comunitat Valenciana., per un import global màxim de 2.000.000 d'euros, per la qual cosa la dotació total destinada al finançament de les ajudes previstes en l'Orde de 29 de desembre de 2005, de la Conselleria d'Empresa, Universitat i Ciència, per la qual es regulen les ajudes en matèria d'internacionalització i promoció comercial per a l'exercici 2006, passa a ser de 4.481.788,98 euros.  
Disposicions finals  
Primera  
Es faculta el secretari autonòmic d'Empresa per a dictar les resolucions necessàries per al desplegament, l'eficàcia i l'execució de la present orde.  
Segona  
La present orde entrarà en vigor l'endemà de la publicació en el Diari Oficial de la Generalitat.  
València, 19 d'octubre de 2006.. El conseller d'Empresa, Universitat i Ciència: Justo Nieto Nieto.